[{"text_idx": "#000002", "text": "Avaleht Uudised ja no\u0303uanded Kevadel o\u0303itsvat aeda planeeri nu\u0308u\u0308d ehk kuidas istutada rodosid?"}, {"text_idx": "#000003", "text": "Kevadel o\u0303itsvat aeda planeeri nu\u0308u\u0308d ehk kuidas istutada rodosid?"}, {"text_idx": "#000004", "text": "Ilusad suured o\u0303ied, palju erksaid o\u0303ieva\u0308rve, lopsakas o\u0303itsemine, va\u0308hene hooldusvajadus \u2013 just need ma\u0308rkso\u0303nad iseloomustavad rododendroneid ehk rodosid."}, {"text_idx": "#000005", "text": "Selleks, et nende o\u0303isi kohe kevadel nautima hakata, tuleks neid istutada just praegu. Parim aeg nende istutamiseks ongi septembri alguseni, hiisemal istutamisel ei pruugi nad enne talve a\u0308ra juurduda. Seega, kui tahad saada kevadel o\u0303isi ta\u0308is aeda, siis tegutse selle heaks suve lo\u0303pus."}, {"text_idx": "#000006", "text": "Rododendronid vajavad kasvamiseks happelise reaktsiooniga (pH 4\u20135) turvas- vo\u0303i no\u0303mmemuldi."}, {"text_idx": "#000007", "text": "O\u0303nnelikud on need, kel on selleks sobivad looduslikud tingimused juba olemas \u2013 okaspuude varist ja ko\u0303du ta\u0308is ma\u0308nnimetsaalune, kus looduslikult kasvab mustikaid ja kanarbikku, on rododele ideaalne kasvukoht."}, {"text_idx": "#000009", "text": "Kuna viimase puhul on oht, et spetsiaalset substraati u\u0308mbritsev aiamuld neutraliseerib selle kiiresti, siis tuleks istutusaugu ku\u0308ljed ja po\u0303hi vooderdada peenravaiba vo\u0303i kilega (sel juhul tee po\u0303hja auke, et vesi saaks la\u0308bi minna), mis takistab eri pinnaste omavahelist segunemist."}, {"text_idx": "#000010", "text": "Kuid rodode seas on ka mo\u0303ned erandid, kes saavad va\u0308ga ha\u0308sti hakkama neutraalsel vo\u0303i isegi lubjarikkal pinnasel. Need on karekarvane ning roostepruun rododendron."}, {"text_idx": "#000012", "text": "Kasvukohana tuleks rododendronitele valida tuulevaikne poolvari. See on nende puhul A ja O! Neile ei meeldi keskpa\u0308evane pa\u0308ike, seisev vesi, pikk po\u0303ud ega tuuled."}, {"text_idx": "#000013", "text": "Tuule eest pakuvad varju okaspuuhekk, hooned, tihedad piirdeaiad. Pa\u0308ikese eest aga pakuvad leevendust puuderivi vo\u0303i -ru\u0308hm, mo\u0303ni hoone vo\u0303i hekk."}, {"text_idx": "#000014", "text": "Pinnapelsete juurtega puude (nt kask, vaher, kuusk) alla neid istutada ei tasu, kuna nende juured ja\u0308tavad rodod na\u0308lga ehk ilma toitainetest ja veest. Ku\u0308ll aga sobivad nad ma\u0308ndide vo\u0303i tammede alla, kel on pikk sammasjuur, mis ei paku juurekonkurentsi ning kelle okkad/lehed on rododele u\u0308htlasi suurepa\u0308rane mults\u030cimaterjal."}, {"text_idx": "#000016", "text": "Va\u0308ga oluline on teada, et erinevalt teistest po\u0303o\u0303sastest-puudest, ei trambita rododendronite u\u0308mbert pinnast kinni! See peab rodo jaoks olema o\u0303hurikas ja poorne. Lihtsalt tasanda pind ning kasta po\u0303hjalikult. Hoolsat kastmist ja\u0308tka veel paar na\u0308dalat istutamise ja\u0308rel."}, {"text_idx": "#000017", "text": "Pa\u0308rast istutamist tuleks pinnas mults\u030cida puukoore, metsako\u0303du, tammelehtede, sambla vo\u0303i muu hapu materjaliga. Mults\u030ci igasu\u0308gisene korrastamine ja lisamine ongi u\u0308ks rodokasvatuse edu saladusi!"}, {"text_idx": "#000018", "text": "Rodosid va\u0308etatakse kevadel enne o\u0303itsemist spetsiaalse rodova\u0308etisega, et ergutada enne o\u0303itsemist. Kindlasti ei tohi neile panna so\u0303nnikut, virtsa vo\u0303i la\u0308mmastikva\u0308etist."}, {"text_idx": "#000019", "text": "Hapulembesed rodod on pigem aeglase kasvuga, misto\u0303ttu ei ole neid vaja pidevalt pu\u0308gada vo\u0303i noorendada. Ku\u0308ll aga vo\u0303ib vajadusel nende tipungi a\u0308ra murda, et taim hakkaks harunema."}, {"text_idx": "#000020", "text": "Kindlasti aga tuleb eemaldada - a\u0308ra murda - o\u0303itsemise ja\u0308rel o\u0303isikud. Nii o\u0303itseb taim ja\u0308rgmisel aastal veelgi uhkemalt."}, {"text_idx": "#000021", "text": "Kas valida igihaljad vo\u0303i suvehaljad taimed?"}, {"text_idx": "#000022", "text": "Rododendronid vo\u0303ib jagada kahte suurde gruppi: igihaljad ja suvehaljad ehk siis sellised, kes su\u0308gisel lehed maha langetavad."}, {"text_idx": "#000023", "text": "O\u0303itsevad mo\u0303lemad u\u0308htemoodi, erinevus on talvises hakkamasaamises."}, {"text_idx": "#000024", "text": "Heitlehistele rododele meeldib pa\u0308ikselisem kasvukoht ning nad on meie talvedes va\u0308ga vastupidavad."}, {"text_idx": "#000025", "text": "Ku\u0308ll aga vajavad talvise ja varakevadise pa\u0308ikese eest varjutamist igihaljad rodod. Ku\u0308lmunud pinnas kombineerituna tuule ja pa\u0308ikesega po\u0303hjustab po\u0303uda, mis taimed hukutab. Kui tuulte eest kaitseb o\u0303ige kasvukoht, siis pa\u0308ikese mo\u0303ju saab minimeerida mitmekordse varjutuskanga kasutamisega."}, {"text_idx": "#000026", "text": "Liike valides on hea teada, et igihaljastest rododest on ko\u0303ige ku\u0308lmakindlamad katavba rodo ja jaku rodo."}, {"text_idx": "#000027", "text": "Rodod on mu\u0308koriisataimed (st et toitainetevaeses keskkonnas hangivad nad kasvuks vajalikku seensu\u0308mbiontide abiga) ning kasvavad koos paremini u\u0308ksikult. Seega soovitatakse istutada nad grupiti, kus on va\u0308hemalt kolm taime. Selline grupp hoiab paremini ka kasvamiseks vajalikku mikrokliimat."}, {"text_idx": "#000028", "text": "Insipiratsiooniks vaata rododendronite valikut meie istikua\u0308rides!"}, {"text_idx": "#000031", "text": "Istikua\u0308rid - lahtiolekuajad ja kontaktid"}]